laion/Wikipedia-Exotic huggingface dataset:
আনিসুর রহমান

আনিসুর রহমান (জন্ম: ১ মার্চ, ১৯৭১) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। খেলায় তিনি মূলতঃ বামহাতি মিডিয়াম ফাস্ট বোলার হিসেবে অংশ নিয়েছেন। বর্তমানে তিনি আন্তর্জাতিক ক্রিকেট কাউন্সিলের তালিকাভূক্ত আম্পায়ারের দায়িত্ব পালন করছেন। ১০ জুলাই, ২০১৫ তারিখ পর্যন্ত তিনি সর্বমোট ৩টি ওডিআই এবং ৬টি টুয়েন্টি২০ আন্তর্জাতিক খেলা পরিচালনা করেছেন। ১৯৯৫ থেকে ১৯৯৮ সালের মধ্যে বাংলাদেশ জাতীয় ক্রিকেট দলের হয়ে ২টি একদিনের আন্তর্জাতিকে অংশগ্রহণ করেছেন। দীর্ঘদেহী বামহাতি বোলার হিসেবে তার প্রধান সাফল্য ছিল ১৯৮৯ সালের অনূর্ধ্ব-১৯ এশিয়া কাপ প্রতিযোগিতা। ভারত ও পাকিস্তানের বিপক্ষে তিনি যথাক্রমে ৩/৪৪ ও ৩/৩৬ বোলিং পরিসংখ্যান গড়েন। বাংলাদেশী বোলারদের অন্যতম একজন হিসেবে আনিস পুরনো বলকে রিভার্স সুইং করানোয় দক্ষ ছিলেন। ঘরোয়া ক্রিকেটে চমকপ্রদ সাফল্যের প্রেক্ষিতে দল নির্বাচকমণ্ডলী তাকে জাতীয় দলে অন্তর্ভুক্ত করে। কিন্তু গোলাম নওশের প্রিন্স ও জাহাঙ্গীর আলম তালুকদার দুলু’র ন্যায় দুই বামহাতি সীমারের সাথে তাকে ব্যাপক প্রতিদ্বন্দ্বিতা করতে হয়। খেলোয়াড়ী জীবনে শারীরিক আঘাতপ্রাপ্তি ও নো-বলের সমস্যা ব্যাপক প্রতিবন্ধকতা সৃষ্টি করে। ১৯৯৪ সালে স্বল্পকালের জন্য কিছুটা জ্বলে উঠেন। শারজায় ১৯৯৪-৯৫ মৌসুমে অনুষ্ঠিত পেপসি এশিয়া কাপ প্রতিযোগিতার প্রথম খেলায় ৫ এপ্রিল, ১৯৯৫ তারিখে ভারতের বিপক্ষে খালেদ মাসুদ, মোহাম্মদ জাভেদ, মোহাম্মদ রফিক এবং সাজ্জাদ আহমেদের সাথে তারও একযোগে একদিনের আন্তর্জাতিকে অভিষেক ঘটে। কিন্তু খেলায় বোলিংয়ে তিনি তেমন সুবিধা লাভ করতে পারেননি। [১]: Rafiqul Ameer."Looking Back: Bangladesh Cricket in the 80's". Retrieved on 18 December 2007. "Indian Cricket 1995" (Compiled by P.V. Vaidyanathan), Kasturi & Sons Limited, Madras. Published in December 1995. Pepsi Asia Cup 1994-95, first match, Wisden, BANGLADESH v INDIA, collect: 14 February, 2014 গোলাম নওশের আম্পায়ার বাংলাদেশ জাতীয় ক্রিকেট দল ২০১৫ দক্ষিণ আফ্রিকা ক্রিকেট দলের বাংলাদেশ সফর ইএসপিএনক্রিকইনফোতে আনিসুর রহমান (ইংরেজি) ক্রিকেটআর্কাইভে আনিসুর রহমান (সদস্যতা প্রয়োজনীয়) (ইংরেজি)
বাংলাদেশ জাতীয় মহিলা কাবাডি দল

বাংলাদেশ জাতীয় মহিলা কাবাডি দল মহিলাদের কাবাডি খেলায় বাংলাদেশ প্রতিনিধিত্ব করে।
ইন্দ্রানী হালদার

ইন্দ্রানী হালদার একজন বাঙালী অভিনেত্রী। ইন্দ্রানী, যিনি মামণি নামেও পরিচিত, ১৯৭১ সালের ৬ জানুয়ারি কলকাতায় জন্মগ্রহণ করেন। তার বাবা সঞ্জয় হালদার। তিনি তার স্কুলজীবন অতিবাহিত করেন মাল্টিপারপোস গার্লস স্কুলে এবং স্নাতক ডিগ্রি অর্জন করেন যোগময় দেবী কলেজ থেকে, যেটিকলকাতা বিশ্ববিদ্যালয়ের স্বীকৃত একটি শিক্ষা প্রতিষ্ঠান। তিনি থাঙ্কুমনি কুট্টি’র কাছে ক্লাসিকাল নৃত্য শিখেন। প্রযোজক অমরেন্দ্র ঘোষের সাথে বিবাহ বিচ্ছেদের পরে তিনি সঞ্জীব দাসগুপ্তের বিপরীতে দহন –এ অভিনয় করেন। কিন্তু পরে তিনি একজন বিমান চালককে বিয়ে করেন। ১৯৮৬ সালে, জোছনা দস্তিদারের বাংলা ধারাবাহিক তেরো পার্বণ থেকে তার অভিনয় জীবনের শুরু। তিনি সর্বভারতীয় তৃণমূল কংগ্রেসের রাজনীতির সাথে যুক্ত। আন্তর্জাতিক ফিল্ম ফেস্টিভাল, সেরা অভিনেত্রী, যারা বৃষ্টিতে ভিজেছিল (২০০৮) অভিনয়ের জন্য। ৪২তম ভারতের জাতীয় চলচ্চিত্র উৎসব ২০০৮, সেরা অভিনেত্রী, দহন –এ অভিনয়ের জন্য। সহ অভিনেত্রী ঋতুপর্ণা সেনগুপ্ত। পত্তন কালাকার পুরস্কার, কুয়াশা যখন (১৯৯৭) অভিনয়ের জন্য। BFJA-সেরা অভিনেত্রী, চরাচর (১৯৯৫)। BFJA-সেরা অভিনেত্রী, কাছের পৃথিবী (১৯৯৩)। স্ট্রিং অব প্যাশন (২০১২) ভৈরব (২০০১) তখন তেইশ (২০১২) অন্তিম শ্বাস্য সুন্দর (২০১০) অংশুমানের ছবি (২০০৯) চৌধুরী পরিবার (১৯৯৮) রাতপরীর রূপকথা (২০০৭) যারা বৃষ্টিতে ভিজেছিল (২০০৭) অঙ্কুশ (২০০৬) অসমাপ্ত (২০০৫) ফালতু (২০০৫) অ্যাসাসিন (২০০৪) আনন্দালোক (২০০২) দেবদাস (২০০২) সাঁঝবাতির রূপকথারা (২০০২) দেখা (২০০১) পারমিতার একদিন (২০০০) অনু (১৯৯৮) দহন (১৯৯৭) লাল দরজা (১৯৯৭) বিয়ের ফুল (১৯৯৬) চরাচর (১৯৯৪) দান প্রতিদান (১৯৯৩) কাছের পৃথিবী (১৯৯২) শ্বেত পাথরের থালা (১৯৯২) সম্প্রদান আপন হল পর দায়বদ্ধ এবং তুমি আর আমি জীবন পাখি বর-কনে অতলতায় চক্রব্যূহ সাগর বন্যা সৈকত সঙ্গীত শেষ আশ্রয় তিন ভুবনের পাড়ে অন্তর্বাস দেবর মারইয়াদাঃ লেকিন কাভ তাক? ফকির (হিন্দি – ১৯৯৮) কুয়াশা যখন (বাংলা – ১৯৯৭) সঙ্গে ইন্দ্রানী –তারা টেলিভিশন চ্যানেলে সাপ্তাহিক অনুষ্ঠান, যেখানে তারকারা অতিথি হিসেবে উপস্থিত থাকতেন। উপস্থাপনায় হালদার। বাহান্নো এপিসোড তামাশা রেখা মা শক্তি পূর্ব পুরুষ ভুল ঠিকানা জীবন রেখা হামারী শাদি তেরো পার্বণ প্রায়শ্চিত্ত (এনটিভি বাংলা টেলিফিল্ম) পিঞ্জর (এনটিভি বাংলা টেলিফিল্ম) সুজাতা সময় সাবিত্রী গোয়েন্দা গিন্নি সীমারেখা শ্রীময়ী "Indrani Haldar"। Whole Celebs Fact। ২০১৪-০৪-২৩। ২০১৬-০৯-০৪ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৩।  Chatterji, Shoma A.। "Star, Artist"। Rediff। সংগ্রহের তারিখ ২০০৭-০৩-২০।  "তৃণমূলে যোগ দিলেন অভিনেত্রী ইন্দ্রাণী হালদার"। ১০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৯।  "Indrani Haldar bags best actress award in Spain"। ৯ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৪।  "'Seemarekha' actress Indrani Halder turns a year older"। সংগ্রহের তারিখ ৪ নভেম্বর ২০২০। [স্থায়ীভাবে অকার্যকর সংযোগ] "প্রাক্তন স্বামী না প্রেমিক রোহিত সেন, কে কাছে আসবে শ্রীময়ীর?"। সংগ্রহের তারিখ ৪ নভেম্বর ২০২০।
বাঁদনা পরব

বাঁদনা পরব বা বাঁধনা পরব ভারতের ঝাড়খণ্ড রাজ্য এবং পশ্চিমবঙ্গ রাজ্যের পুরুলিয়া জেলা, ঝাড়গ্রাম জেলা, বাঁকুড়া জেলা, পশ্চিম মেদিনীপুর জেলা এর কুড়মি, বাউরি, রাজোয়ার, সাঁওতাল, নাপিত, কুইরি, বাগাল, কুমহার, গোয়ালা, ভূমিজ, লোধা, বাগদি, মুন্ডা প্রভৃতি জাতির কৃষিভিত্তিক উৎসব। প্রতি বছর কার্তিক মাসের অমাবস্যার রাত্রে অনুষ্ঠিত কালীপূজার পরদিন বাঁদনা পরব পালিত হয়ে থাকে। এই উৎসবে যে গান গাওয়া হয়, তাকে অহিরা গান বলা হয়। অমাবস্যার দিন গোয়ালের সবচেয়ে বৃদ্ধ গরু বা মোষের শিংয়ে কড়চার তেল মাখিয়ে গোয়ালের অন্য গরুদের শিংয়ে তেল মাখানো হয়। বিকেলবেলায় গ্রামের মোড়ে গরুগুলিকে একত্র করা হয়। মাঠের ভেতরে চালের গুঁড়ো দিয়ে ঘর কেটে ছাঁদনদড়ি ও বাঁধনদড়ির পূজা করা হয়ে থাকে। এই পূজাকে গঠপূজা বলা হয়। পূজা শেষ হলে চোকপুরা বা আলপনা এঁকে তার ভেতরে ডিম রেখে দেওয়া হয়। এরপর ঢাক, ঢোল প্রভৃতি বাদ্যযন্ত্র বাজানো হলে গরুগুলি ছুটোছুটি শুরু করে দেয়। কোন গরু সেই ডিম মাড়িয়ে দেয় সেই দিকে লক্ষ্য রাখা হয় এবং সেই গরুর মাথায় তেল, সিঁদুর ও ধানের শীষ দিয়ে সাজানো হয়। অমাবস্যার সন্ধ্যাবলায় বাড়ির বিভিন্ন অংশ, তুলসীতলা, কুয়ো তলা প্রভৃতি স্থানের জানালায় কাঁঠাল বা শাল গাছের পাতায় চালের গুঁড়োর ভেতরে সলতে দিয়ে প্রদীপ জ্বালানো হয়। এই রীতিকে কাঁচিজিয়ারি বলা হয়ে থাকে। রাত্রে গৃহিনীরা নতুন বস্ত্র পরিধান করে কুলোয় ধান, দূর্বা, আমের পল্লব, হলুদ জল ও ধূপ ধূনা দিয়ে নিম্নে বর্ণিত ছড়া সুর করে গেয়ে গরুকে বরণ করেন। গভীর রাতে গোয়ালে ঘিয়ে প্রদীপ জ্বেলে ও উঠোনে কাঠের আগুন জ্বেলে রাখা হয়। যুবকেরা বাড়িতে বাড়িতে গরুদের জাগিয়ে রাখতে যান। এই যুবকদের ধাঁগড়িয়া বা ধাঁগড় বলা হয়। তারা অহিরা গান করে ও বাজনা বাজিয়ে বাড়িতে বাড়িতে গেলে গৃহস্থরা তাদের স্বাগত জানান। গৃহবধূরা পিটুলী গোলার সঙ্গে চালের গুঁড়ো মিশিয়ে ধাঁগড়িয়াদের সঙ্গে হোলি খেলেন। অমাবস্যার পরের দিন লাঙল, জোয়াল, মই প্রভৃতি চাষের যন্ত্রপাতি পরিষ্কার করা হয়। গৃহকর্তা জমি থেকে এক আঁটি ধান কেটে এনে ধানের শীষ দিয়ে অলঙ্কার তৈরী করে গরু বা মোষের শিংয়ে পরিয়ে দেওয়া হয়। চাষের যন্ত্রপাতিগুলিকে পূজার পরে ঘরের ছাদে রেখে আসা হয়। এগুলিকে মাঘ মাসের প্রথম দিনে হারপুহ্নার দিনে নামিয়ে আনা হয়। ভাইফোঁটার দিনে গরুখুঁটা বা কাড়াখুঁটা বা বুঢ়ীবাঁদনা নামক বর্ণাঢ্য অনুষ্ঠান সম্পন্ন হয়। এই অনুষ্ঠানে কিছু গরু বা মোষকে নির্বাচন করে তাদের গায়ে লাল ছোপ এবং কপাল ও শিংয়ে তেল ও সিঁদুর লাগিয়ে গলায় মালা, ঘণ্টা ও ঘুঙুর বেঁধে তাদের খুঁটিতে বেঁধে রাখা হয়। এরপর গরুর সামনে চামড়া রেখে চারদিক থেকে বিভিন্ন বাদ্যযন্ত্র বাজিয়ে গরুগুলিকে উত্তেজিত করলে সেগুলি চামড়াগুলিকে গুতো দিতে দিতে ক্লান্ত হয়ে পড়ে। সেই সঙ্গে চলে অহিরা গান ও নাচ। তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯ দিলীপ কুমার গোস্বামী, সীমান্ত রাঢ়ের লোকসংস্কৃতি, প্রকাশক- পারিজাত প্রকাশনী, বিদ্যাসাগর পল্লী, পুরুলিয়া-৭২৩১০১, প্রথম প্রকাশ- ২৪শে ডিসেম্বর, ২০১৪, পৃষ্ঠা ৭১, ৭২
আইসিসি বিশ্ব টুয়েন্টি২০ ট্রফি

আইসিসি বিশ্ব টুয়েন্টি২০ ট্রফি আন্তর্জাতিক ক্রিকেট কাউন্সিল পরিচালিত আইসিসি বিশ্ব টুয়েন্টি২০ প্রতিযোগিতার চূড়ান্ত খেলায় বিজয়ী দলকে প্রদান করা হয় ও এটি প্রতিযোগিতার মূল পুরস্কারের নাম। পুরুষদের আইসিসি বিশ্ব টুয়েন্টি২০ ট্রফির বৈশিষ্ট্য নিম্নরূপ:- লন্ডনভিত্তিক বিখ্যাত জুয়েলারী প্রতিষ্ঠান লিঙ্কস অব লন্ডন ট্রফির নক্সা ও ট্রফি তৈরি করে। রূপা ও রোডিয়াম দিয়ে তৈরি। ট্রফির ওজন প্রায় ৭.৫ কিলোগ্রাম। ট্রফির উচ্চতা ৫১ সেন্টিমিটার, শীর্ষে ট্রফির ব্যাস ১৯ সেন্টিমিটার এবং ভিত্তিমূলের ব্যাস ১৪ সেন্টিমিটার। আইসিসি বিশ্ব টুয়েন্টি২০ ২০১৪ আইসিসি বিশ্ব টুয়েন্টি২০ ২০১৪ আইসিসি মহিলা বিশ্ব টুয়েন্টি২০ আইসিসি পুরস্কার আইসিসি টি২০আই চ্যাম্পিয়নশিপ ক্রিকেট প্রবেশদ্বার Home Page of ICC World Twenty20 Trophy facts by ICC
সিসকো ক্যারিয়ার সার্টিফিকেশনস

সিসকো ক্যারিয়ার সার্টিফিকেশনস সিসকো সিস্টেমস পণ্যের জন্য তাদের প্রদানকৃত তথ্যপ্রযুক্তি পেশাদার সার্টিফিকেশন। এই সার্টিফিকেট পাঁচ ভাগে বিভক্ত। এগুলো হলো : এন্ট্রি, অ্যাসসিয়েট, প্রফেশনাল, এক্সপার্ট এবং আর্কিটেক্ট। সার্টিফিকেশন স্তরের ভিত্তি করে এটি নয়টি বিষয়ের উপর দেয়া হয় : রাউটিং অ্যান্ড সুইচিং, ডিজাইন, সিকিউরিটি, সার্ভিস প্রোভাইডার, সার্ভিস প্রোভাইডার অপারেশনস, ডাটা সেন্টার, ভয়েস, ওয়্যারলেস এবং ভিডিও। সিসকো নেটওয়ার্কিং অ্যাকাডেমি সিসকো পণ্যের উপর প্রশিক্ষণ দেয়। পরীক্ষা দেয়া কিংবা সার্টিফিকেট অর্জনের জন্য এই প্রশিক্ষণ পূর্বশর্ত নয়।
আইসিসি বিশ্ব টুয়েন্টি২০ কর্মকর্তা

অত্র নিবন্ধটি আইসিসি বিশ্ব টুয়েন্টি২০ কর্মকর্তাদের বিষয় সম্পর্কিত। তারা আইসিসি বিশ্ব টুয়েন্টি২০ প্রতিযোগিতায় প্রত্যক্ষ কিংবা পরোক্ষভাবে খেলা পরিচালনাসহ অংশগ্রহণ করে থাকেন। আইসিসি’র সেরা আম্পায়ার তালিকা ও আইসিসি আন্তর্জাতিক আম্পায়ার তালিকা থেকে আম্পায়ারদের নির্বাচিত করা হয়েছে। অন্যদিকে আইসিসি রেফারীদের তালিকা থেকে রেফারীদের নির্বাচিত করা হয়েছে। আইসিসি বিশ্ব টুয়েন্টি২০ ২০১৪ আইসিসি বিশ্ব টুয়েন্টি২০ আইসিসি’র সেরা আম্পায়ার তালিকা
দিসুম সেন্দ্রা

দিসুম সেন্দ্রা ভারতের পশ্চিমবঙ্গ রাজ্যের পুরুলিয়া জেলার অযোধ্যা পাহাড় অঞ্চলে প্রতি বছর বৈশাখী পূর্ণিমায় অনুষ্ঠিত সাঁওতাল সম্প্রদায়ের শিকার উৎসব। প্রতি বছর বৈশাখী পূর্ণিমার আগের রাতে পিতলের কলসিতে জল ভরে দুটি কচি শালগাছের ডাল ডুবিয়ে রাখা হয়। ভোরবেলায় ডালগুলির রঙ দেখা হয় এবং সেই অনুযায়ী আসন্ন শিকার সম্বন্ধে অনুমান করা হয়। বৈশাখী পূর্ণিমার দিনে একটি নির্দিষ্ট স্থানে জড়ো হয়ে সমবেত স্বরে গান করে সাঁওতাল পুরুষেরা শিকারে যাওয়ার জন্য প্রস্তুত হন। সাঁওতাল মহিলারা পুরুষদের জন্য মহুয়ার মোয়া, ভাত, তরকারি ও আম পোড়া তৈরী করেন। পুরুষেরা শিকারে বেড়িয়ে ফিরে না আসা পর্যন্ত মহিলারা কোন রকম প্রসাধন করেন না। শিকারে কোন রকম বিপদ হলে তিন বার ঘণ্টা বাজানো হলে শিকারীরা সেখানে উপস্থিত হন। শিকারে জন্তু বা পাখি মারা গেলে তার ভাগ বাটোয়ারার নির্দিষ্ট বিধি রয়েছ। শিকারে অমীমাংসিত বিরোধের নিষ্পত্তি মেটাতে ফুলহি ঢুড়ুপ বা বিচারসভা বসে। শিকার শেষে সীতাচাটান নামক জমায়েত স্থানে শিকারীরা একত্র হয়ে তারা চাঁপা ফুল ও ঘন কালো রঙের সূক্ষ্ম শিকড় সংগ্রহ করেন। বাড়ি ফিরে এলে মহিলারা শিকারীদের পা ধুইয়ে দেন ও সংগৃহীত চাঁপাফুল গ্রহণ করে পবিত্রস্থানে রেখে দেন। সিংবিররে সিম কোরাককে মানবিররে মারাক হিঁয়োকে অয়োধিয়ারে ঢেঁকী শাড়ঁয়েম চেতেরেনা রেগড়া টামাক দগো আয়োগা সাড়ে কান দো অনুবাদ-জংলি মোরগ ডেকেছে দূর সিংবিরে মানবিরের গভীর বনে কেকাধ্বনি অযোধিয়া কাঁপছে যেন ঢেঁকির পাড় রেগড়া টামাক বাজছে কেন বাজিছে কেন আজ দিসুম সেন্দ্রায় যৌবন মেলা-পশুপতিপ্রসাদ মাহাতো, অমৃত, ১৪ই জুলাই, ১৯৭৮ তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯
২০১২ আইসিসি বিশ্ব টুয়েন্টি২০ কর্মকর্তা

অস্ট্রেলীয় আম্পায়ার ব্রুস অক্সেনফোর্ডকে ১৮ সেপ্টেম্বর থেকে ১৭ অক্টোবর, ২০১২ সালের আইসিসি বিশ্ব টুয়েন্টি২০ প্রতিযোগিতায় খেলা পরিচালনার জন্য আম্পায়ারদের তালিকায় অন্তর্ভুক্ত করা হয়। আম্পায়ারদের পূর্ণাঙ্গ তালিকায় ছিলেন - বিলি বাউডেন, আলীম দার, স্টিভ ডেভিস, কুমার ধর্মসেনা, মারাইজ ইরাসমাস, ইয়ান গোল্ড, টনি হিল, রিচার্ড কেটেলবরা, নাইজেল লং, আসাদ রউফ, সাইমন টাওফেল, রড টাকার (প্রত্যেকেই আইসিসি’র সেরা আম্পায়ার তালিকা থেকে) এবং ব্রুস অক্সেনফোর্ড (আইসিসি’র সেরা আম্পায়ার তালিকা থেকে)। ম্যাচ রেফারী হিসেবে ছিলেন - রঞ্জন মাদুগালে ও জেফ ক্রো (উভয়ে আইসিসি ম্যাচ রেফারী সেরা তালিকা থেকে)। গ্রেইম লেব্রয় মহিলাদের বিশ্ব টুয়েন্টি২০ প্রতিযোগিতায় ম্যাচ রেফারীর দায়িত্ব পালন করেন। কর্মকর্তা নির্বাচন সম্পর্কীয় কমিটিতে ছিলেন - আইসিসি জেনারেল ম্যানেজার ডেভ রিচার্ডসন, আইসিসি প্রধান ম্যাচ রেফারী রঞ্জন মাদুগালে; সাবেক খেলোয়াড়, কোচ, আম্পায়ার ও টেলিভিশনের ধারাভাষ্যকার ডেভিড লয়েড এবং সেরা আম্পায়ার তালিকার সাবেক সদস্য শ্রীনিবাস ভেঙ্কটরাঘবন। ICC announces umpires' panels for 2012-13 season and ICC WT20 2012 ওয়েব্যাক মেশিনে আর্কাইভকৃত ২২ জুন ২০১২ তারিখে International Cricket Council. Retrieved 15 May 2012 আইসিসি বিশ্ব টুয়েন্টি২০ ২০১৪ আইসিসি বিশ্ব টুয়েন্টি২০
রহিন উৎসব

রোহিনী ,রহিন বা রহইন, ভারতের পশ্চিমবঙ্গ রাজ্যের জঙ্গলমহল তথা পুরুলিয়া, বাঁকুড়া, পশ্চিম মেদিনীপুর এবং ঝাড়গ্রাম জেলার একটি কৃষিভিত্তিক উৎসব বা পরব। প্রচলিত একটি কথা আছে "বারো মাসে বারুনি তোরো দিনে রহইন বা রহিন ৷ জ্যৈষ্ঠ মাসের তেরো তারিখে বীচ পুহ্না বা বীজ বপন উপলক্ষে রহিন উৎসব উদ্‌যাপন করা হয়। কৃষকদের বিশ্বাস, রোহিনী নক্ষত্র সেই দিন পৃথিবীর নিকটবর্তী এসে পড়ায় ঐ দিন বীজ বপন করলে শস্য উৎপাদনে কোন বাধা থাকে না। এই দিন ভোর বেলায় মহিলারা গোবর দিয়ে উঠোন নিকিয়ে রাখেন এবং গোবর গোলা জলে লতাপাতা ডুবিয়ে আলপনা আঁকেন। এরপর স্নান সেরে ভিজে কাপড়ে মাঠ থেকে রহিন মাটি (চাষযোগ্য জমিতে বছরের প্রথমে লাঙল চষার পর যে মাটি তৈরী হয়) এনে ঘরের চারকোণে ও তুলসী মঞ্চে জড়ো করে রাখা হয়। পুরুষেরা রহিন ফল বা কেলেকড়া সংগ্রহ করে আনেন। যে বাড়িতে আয় বেশি এবং খরচ কম, সেই বাড়ির সদস্যকে দিয়ে বীজ বপন করাতে হয়। এরপর ছোট ছেলে মেয়েরা রঙ কালি মেখে বানর, ভালুক প্রভৃতি জন্তু জানোয়ার সেজে বাড়ি বাড়ি গিয়ে টাকা ও খাবার সংগ্রহ করে আনে। তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯ Chatterjee, Uday; Kashyap, Anil; Everard, Mark; Panda, Gopal Krishna; Mahata, Dinabandhu (২০২২-০৪-০৮)। Indigenous People and Nature: Insights for Social, Ecological, and Technological Sustainability (ইংরেজি ভাষায়)। Elsevier। আইএসবিএন 978-0-323-91604-2।  নব কিশোর সরকার: লোকায়ত মানভূম, প্রকাশক- বঙ্কিম চক্রবর্তী, ISBN 987-81-926153-1-8, পৃষ্ঠা ২১
চেরি অ্যান মারে

চেরি অ্যান মারে হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস এর ডীন এবং ইঞ্জিনিয়ারিং অ্যান্ড অ্যাপ্লায়েড সায়েন্সেস এর জন এ অ্যান্ড এলিজাবেথ এস আর্মস্ট্রং অধ্যাপক। তিনি ২০০৯ সালে আমেরিকান ফিজিক্যাল সোসাইটি এর প্রেসিডেন্ট ছিলেন। মারে ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে ১৯৭৩ সালে ব্যাচেলর অব সায়েন্স এবং ১৯৭৮ সালে ডক্টর অব ফিলোসফি ডিগ্রি লাভ করেন। মারে পিয়ার-রিভিউড জার্নালে ৭০ এর অধিক গবেষণাপত্র প্রকাশ করেছেন। তিনি ২টি প্যাটেন্টের অধিকারী। হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস এ নিয়োগের পূর্বে তিনি লরেন্স লিভারমোর ন্যশনাল ল্যাবরেটরী এর প্রিন্সিপাল অ্যাসোসিয়েট ডিরেক্টর ফর সায়েন্স অ্যান্ড টেকনোলজি ছিলেন। মারে ৮০টির অধিক জাতীয় ও আন্তর্জাতিক বৈজ্ঞানিক উপদেষ্টা কমিটি, গভর্নিং বোর্ড এবং ন্যাশনাল রিসার্চ কাউন্সিলে দায়িত্ব পালন করেছেন। ইউনাইটেড স্টেটস ন্যাশনাল অ্যাকাডেমি অব ইঞ্জিনিয়ারিং ইউনাইটেড স্টেটস ন্যাশনাল অ্যাকাডেমি অব সায়েন্সেস আমেরিকান অ্যাকাডেমি অব আর্টস অ্যান্ড সায়েন্সেস ফেলো, আমেরিকান অ্যাসোসিয়েশন ফর দ্য অ্যাডভান্সমেন্ট অব সায়েন্স "APS Centennial Meeting: Presentations: Cherry Ann Murray", 1999, American Physical Society, <http://www.apscenttalks.org/chair.cfm?sessID=28>. http://www.seas.harvard.edu/directory/camurray http://www.seas.harvard.edu/deans-office/biography
ইউনিকোডে অলচিকি লিপি

অলচিকি লিপি সাঁওতালি ভাষাকে লিখিত রূপ দেওয়ার জন্য বিংশ শতাব্দীর প্রথম ভাগে উদ্ভূত একটি লিপি বিশেষ।এর আগে রোমান হরফে সাঁওতালি ভাষাকে লিখিত রূপে দেওয়া হয়। যা এখনো বাংলাদেশে ব্যবহার করা হয়। "Unicode character database"। The Unicode Standard। সংগ্রহের তারিখ ২২ মার্চ ২০১৩।
ঙ্গাগ-দ্বাং-গ্রাগ্স-পা-র্গ্যাল-ম্ত্শান

ঙ্গাগ-দ্বাং-গ্রাগ্স-পা-র্গ্যাল-ম্ত্শান (তিব্বতি: ངག་དབང་གྲགས་པ་རྒྱལ་མཚན, ওয়াইলি: ngag dbang grags pa rgyal mtshan) (? - ১৫৭৯) তিব্বতের ফাগ-মো-গ্রু-পা রাজবংশের একাদশ রাজা ছিলেন, যিনি ১৫৬৪ থেকে ১৫৭৯ খ্রিষ্টাব্দ পর্যন্ত রাজত্ব করেছিলেন। ঙ্গাগ-দ্বাং-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পার পুত্র ও গোংরি কার্পোর শাসক গ্রো-বা'ই-ম্গোন-পোর পুত্র ছিলেন। ১৫৫৩ খ্রিষ্টাব্দে ঙ্গাগ-দ্বাং-গ্রাগ্স-পা-র্গ্যাল-ম্ত্শান সাময়িক ভাবে তার পিতামহকে সরিয়ে সিংহাসনে আরোহণ করেন। এক দশক পরে তিনি পুনরায় সিংহাসন দখলের চেষ্টা করেন। এই কাজে তাকে সহায়তা করেন গান্দেন অঞ্চলের শাসক। ১৫৬৪ খিষ্টাব্দে তার পিতামহের মৃত্যু ঘটলে তিনি সিংহাসনে বসবার সুযোগ পেয়ে যান কিন্ত এই সময় রাজবংশের নেদং ও গোংরি কার্পো অংশের মধ্যে বিবাদ শুরু হলে তৃতীয় দলাই লামা এই বিবাদের মধ্যস্থতা করেন। ঙ্গাগ-দ্বাং-গ্রাগ্স-পা-র্গ্যাল-ম্ত্শান পরবর্তী রাজা বা গোংমা হিসেবে উঠে আসেন। কিন্তু ততদিনে ঐ রাজবংশের কর্তৃত্ব অনেকাংশ হ্রাস পেয়ে যায়। ১৫৭৭ খ্রিষ্টাব্দে তুমেদ মঙ্গোলদের শাসক আলতান খানের পক্ষ থেকে দূত তৃতীয় দলাই লামাকে কোকোনর দর্শনের আমন্ত্রণ জানান। ঙ্গাগ-দ্বাং-গ্রাগ্স-পা-র্গ্যাল-ম্ত্শান এই কাজে সহায়তা করেন এবং তৃতীয় দলাই লামার সাথে তার কিছু প্রতিনিধিকে সঙ্গী করে পাঠান। মঙ্গোলদের সাথে এই সুসম্পর্কের জেরে পরবর্তীকালে দ্গে-লুগ্স ধর্মসম্প্রদায় তিব্বতের প্রধান ধর্মসম্প্রদায় ও শাসক হিসেবে উঠে আসতে সক্ষম হয়। ঙ্গাগ-দ্বাং-গ্রাগ্স-পা-র্গ্যাল-ম্ত্শান স্বয়ং দ্গে-লুগ্স ধর্মসম্প্রদায়ের বিশেষ করে তৃতীয় দলাই লামার পৃষ্ঠপোষক ছিলেন। Per K. Sorensen & Guntram Hazod, Rulers on the Celestial Plain. Wien 2007, p. 516. Giuseppe Tucci, Tibetan Painted Scrolls. Rome 1949, p. 44-5. Tsepon W.D. Shakabpa, Tibet. A Political History. Yale 1967, p. 93. Giuseppe Tucci, Tibetan Painted Scrolls. Rome 1949, p. 641.
কুলিয়ারচর উপজেলা

কুলিয়ারচর উপজেলা বাংলাদেশের কিশোরগঞ্জ জেলার অন্তর্গত একটি উপজেলা। এর উত্তরে বাজিতপুর উপজেলা, দক্ষিণে নরসিংদী জেলার বেলাবো উপজেলা ও ভৈরব উপজেলা, পূর্বে ভৈরব উপজেলা ও বাজিতপুর উপজেলা, পশ্চিমে কটিয়াদি উপজেলা ও বেলাবো উপজেলা। কুলিয়ারচর উপজেলার ৬টি ইউনিয়ন রয়েছে; এগুলো হলোঃ উছমানপুর ইউনিয়ন রামদী ইউনিয়ন গোবরিয়া আব্দুল্লাহপুর ইউনিয়ন সালুয়া ইউনিয়ন ছয়সূতি ইউনিয়ন ফরিদপুর ইউনিয়ন,কুলিয়ারচর উপজেলা স্বাস্থ্য কমপ্লেক্স কিশোরগঞ্জ জেলা ঢাকা বিভাগ বাংলাদেশ জাতীয় তথ্য বাতায়ন (জুন ২০১৪)। "এক নজরে কুলিয়ারচর"। গণপ্রজাতন্ত্রী বাংলাদেশ সরকার। ৩০ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৫।  বাংলাদেশের পোস্ট কোডের তালিকা বাংলাপিডিয়ায় কুলিয়ারচর উপজেলা উদ্ধৃতি ত্রুটি: "সরকারী" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="সরকারী"/> ট্যাগ পাওয়া যায়নি
র্নাম-পার-র্গ্যাল-বা

র্নাম-পার-র্গ্যাল-বা (তিব্বতি: རྣམ་པར་རྒྱལ་བ, ওয়াইলি: rnam par rgyal ba) তিব্বতের ফাগ-মো-গ্রু-পা রাজবংশের দ্বাদশ রাজা ছিলেন। র্নাম-পার-র্গ্যাল-বা ফাগ-মো-গ্রু-পা রাজবংশের একাদশ রাজা ঙ্গাগ-দ্বাং-গ্রাগ্স-পা-র্গ্যাল-ম্ত্শানের পুত্র ছিলেন। পিতার মৃত্যুর পর সম্ভবতঃ ১৫৭৯ খ্রিষ্টাব্দে তিনি সিংহাসনে আরোহণ করেন। তার রাজত্ব সম্বন্ধে বিশেষ কিছু জানা যায় না। তার রাজত্বে তৃতীয় দলাই লামা ও তুমেদ মঙ্গোলদের মধ্যে সম্পর্কের উন্নতি ঘটে। পরবর্তী দলাই লামা মঙ্গোলিয়া থেকে নির্বাচিত হলে র্নাম-পার-র্গ্যাল-বা তাকে তিব্বতে আমন্ত্রণ জানান, যদিও চতুর্থ দলাই লামা যখন ১৬০১ খ্রিষ্টাব্দে তিব্বত আসেন, ততদিনে র্নাম-পার-র্গ্যাল-বার মৃত্যু ঘটে গেছে। Tsepon W.D. Shakabpa, One Hundred Thousand Moons. Leiden 2009, p. 307. Giuseppe Tucci, Tibetan Painted Scrolls. Rome 1949, pp. 51, 643
মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং

মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং (তিব্বতি: མི་ཕམ་བསོད་ནམས་དབང་ཕྱུག་གྲགས་པ་རྣམ་རྒྱལ་དཔལ་བཟང, ওয়াইলি: mi pham bsod nams dbang phyug grags pa rnam rgyal dpal bzang) তিব্বতের ফাগ-মো-গ্রু-পা রাজবংশের ত্রয়োদশ ও অন্তিম রাজা ছিলেন। মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং ফাগ-মো-গ্রু-পা রাজবংশের দ্বাদশ রাজা র্নাম-পার-র্গ্যাল-বার জ্যৈষ্ঠ পুত্র ছিলএন। ১৬০০ খ্রিষ্টাব্দে তিনি সিংহাসনে আরোহণ করেন। ১৬০১ খ্রিষ্টাব্দে তাঁর আদেশে এক দল প্রতিনিধি মঙ্গোলিয়া থেকে চতুর্থ দলাই লামাকে তিব্বতে নিয়ে আসেন। দ্গে-লুগ্স ধর্মসম্প্রদায়ের সঙ্গে সুসম্পর্কের জন্য তিনি পূর্ব মধ্য তিব্বতের বেশ কিছু অংশ পুনরুদ্ধারে সক্ষম হন। এই সময় তিব্বতে প্রধান রাজনৈতিক বিবাদ ছিল দ্গে-লুগ্স ধর্মসম্প্রদায়ের দুই পৃষ্ঠপোষক মঙ্গোল ও ফাগ-মো-গ্রু-পা রাজবংশের সঙ্গে কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক গ্ত্সাং-পা রাজবংশের মধ্যে। ১৬১০ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংয়ের সৈন্যদল লাসা উপত্যকায় এক অভিযানে গেলে গ্ত্সাং-পা রাজবংশের তৎকালীন রাজা ফুন-ত্শোগ্স-র্নাম-র্গ্যাল এই আক্রমণ প্রতিহত করে তাঁর রাজ্য আক্রমণ করতে শুরু করেন। ১৬১৬ খ্রিষ্টাব্দে ফুন-ত্শোগ্স-র্নাম-র্গ্যাল লাসা শহরের নিকটবর্তী ক্যিশোদ অঞ্চল দখল করে নেন। এরফলে ফাগ-মো-গ্রু-পা রাজ্যের অধিকাংশি গ্ত্সাং-পা রাজবংশের অধীনে চলে যায়। ১৬১৮ খ্রিষ্টাব্দে গ্ত্সাং-পা রাজবংশের আক্রমণে লাসা হাতছাড়া হয় এবং ১৬৩৫ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংকে লাসা থেকে নির্বাসিত করা হয়। Sarat Chandra Das, 'Contributions on the religion history &c, of Tibet', Journal of the Asiatic Society of Bengal 1881, p. 242. David Snellgrove & Hugh Richardson, A Cultural History of Tibet. New York 1968 Giuseppe Tucci, Tibetan Painted Scrolls. Rome 1949, pp. 55–6. Günther Schulemann, Geschichte der Dala-Lamas. Leipzig 1958.
গ্রো-বা'ই-ম্গোন-পো

গ্রো-বা'ই-ম্গোন-পো (তিব্বতি: གྲོ་བའི་མགོན་པོ, ওয়াইলি: gro ba'i mgon po) (?১৫০৮-?১৫৪৮) তিব্বতের ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পার পুত্র ও গোংরি কার্পোর শাসক ছিলেন। গ্রো-বা'ই-ম্গোন-পো ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পা ও রিং-স্পুংস-পা রাজবংশের এক মহিলার পুত্র ছিলেন। ১৫২৪ খ্রিষ্টাব্দে তাকে নেদংয়ের পশ্চিমে অবস্থিত গোংরি কার্পো অঞ্চলের শাসক হিসেবে নিযুক্ত করা হয়। পিতার মত তিনিও গোং-মা নামক রাজকীয় উপাধি গ্রহণ করেন। ফাগ-মো-গ্রু-পা রাজবংশের একটি অংশ গোংরি কার্পো অঞ্চলে পৃথক ভাবে রাজত্ব শুরু করায় রাজ্যের মধ্যে অভ্যন্তরীণ বিবাদের সূচনা হয়, যা পরবর্তীকালে রাজ্যের পতনের কারণ হয়ে ওঠে। কিছু গবেষকের মতে তার মৃত্যু ১৫৪৮ খ্রিষ্টাব্দে হয় বলে মনে করা হলেও অন্য কয়েক জন গবেষকের মতে তিনি তার পিতার মৃত্যুর পর ১৫৭১ খ্রিষ্টাব্দ হতে ১৬১৮ খ্রিষ্টাব্দ পর্যন্ত ফাগ-মো-গ্রু-পা রাজবংশের একাদশ রাজা হিসেবে রাজত্ব করেন। গ্রো-বা'ই-ম্গোন-পোর পুত্র ঙ্গাগ-দ্বাং-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের পরবর্তী রাজা হিসেবে রাজত্ব করেন। Giuseppe Tucci, Deb t'er dMar po gSar ma. Rome 1971, p. 232. Per K. Sorensen & Guntram Hazod, Rulers on the Celestial Plain. Wien 2007, p. 763. Ya Hanzhang, Biographies of the Tibe´tan Spiritual Leaders Panchen Erdenis. Beijing 1994, p. 384
২০১০ এশিয়ান গেমসে বাংলাদেশ

ষোড়শ এশিয়ান গেমসের ৪২টি ক্রীড়া বিষয়ের মধ্যে বাংলাদেশ ১৬টি ক্রীড়ায় দলগত ও ব্যক্তিগত পর্যায়ে অংশগ্রহণ করে। চীনের গুয়াংজুতে অনুষ্ঠিত এশিয়ান গেমসের ইতিহাসে সর্বপ্রথম দলগত ক্রীড়া হিসেবে ক্রিকেট খেলায় বাংলাদেশ জাতীয় পুরুষ ক্রিকেট দল স্বর্ণপদক, বাংলাদেশ জাতীয় মহিলা ক্রিকেট দল রৌপ্যপদক এবং বাংলাদেশ জাতীয় মহিলা কাবাডি দল ব্রোঞ্জপদকসহ মোট ৩টি পদক লাভ করে। দল মোহাম্মদ আশরাফুল, শামসুর রহমান, নাঈম ইসলাম, ফয়সাল হোসেন, শাহাদাত হোসেন, মাহবুবুল আলম, নাজমুল হোসেন, মোহাম্মদ নাজিমুদ্দিন, সোহরাওয়ার্দি শুভ, ডলার মাহমুদ, মিঠুন আলী, নাসির হোসেন, রনি তালুকদার, শুভাগত হোম, সাব্বির রহমান এশিয়া থেকে আইসিসি’র ৩ পূর্ণাঙ্গ সদস্য দেশ হিসেবে বাংলাদেশ, পাকিস্তান এবং শ্রীলঙ্কাসহ ২০১০ সালের আইসিসি বিশ্ব টুয়েন্টি২০ ক্রিকেটে অংশগ্রহণকারী আফগানিস্তান দল সরাসরি কোয়ার্টার ফাইনালে খেলে। কোয়ার্টার ফাইনাল বাংলাদেশ বাংলাদেশ টসে জয়ী হয়ে ব্যাটিংয়ের সিদ্ধান্ত নেয়। সেমি-ফাইনাল শ্রীলঙ্কা টসে জয়ী হয়ে ব্যাটিংয়ের সিদ্ধান্ত নেয়। ফাইনাল আফগানিস্তান টসে জয়ী হয়ে ব্যাটিংয়ের সিদ্ধান্ত নেয়। দল রুমানা আহমেদ, সালমা খাতুন, সোহেলী আক্তার, আয়শা রহমান, চামেলী খাতুন, তিথী রাণী সরকার, পান্না ঘোষ, সুলতানা ইয়াসমিন বৈশাখী, লতা মন্ডল, তাজিয়া আক্তার, শুকতারা রহমান, জাহানারা আলম, চম্পা চাকমা, সাথিরা জাকির, ফারজানা হক পুল বি হংকং টসে জয়ী হয়ে ব্যাটিংয়ের সিদ্ধান্ত নেয়। বাংলাদেশ টসে জয়ী হয়ে ব্যাটিংয়ের সিদ্ধান্ত নেয়। সেমি-ফাইনাল বাংলাদেশ টসে জয়ী হয়ে ফিল্ডিংয়ের সিদ্ধান্ত নেয়। ফাইনাল পাকিস্তান টসে জয়ী হয়ে ফিল্ডিংয়ের সিদ্ধান্ত নেয়। দল পুরুষ দল বি গ্রুপে অংশগ্রহণ করে। প্রাথমিক পর্ব গ্রুপ বি দল মহিলা দল বি গ্রুপে অংশগ্রহণ করে। প্রাথমিকা রাউন্ড গ্রুপ বি নক-আউট পর্ব সেমি-ফাইনাল চূড়ান্ত অবস্থান: